छाया मंत्रिमंडल
छाया मंत्रालय वेस्टमिंस्टर प्रणाली के अंतर्गत एक प्रकार की राजनैतिक संस्था है। इसमें संसद में विपक्षी दलों के वरिष्ठ सांसदों की टोली नेता विपक्ष के नेतृत्व में सरकार के आधिकारिक मंत्रिमंडल के विपक्ष में एक छाया मंत्रिमंडल या दूसरा मंत्रिमंडल बनाते हैं और इसका हर एक सदस्य किसी सरकारी मंत्री के लिए विपक्षी मंत्री की तरह होता है। यानि हर सरकारी मंत्री के विपक्ष में विपक्ष का एक मंत्री जिसे उस मंत्रालय का छाया मंत्री कहते हैं उस सरकारी मंत्री के कामकाज की समीक्षा करता रहता है। अगर बाद में कभी विपक्षी दल सत्ता में चुन के आता है तो अक्सर इन्हीं छाया मंत्रियों को उस मंत्रालय के अनुभव को देखते हुए उसका वास्तविक सरकारी मंत्री बना दिया जाता है। हालांकि ऐसा होना कोई जरूरी नहीं है, किसे किस विभाग का मंत्री बनाया जाए यह प्रधानमंत्री के विवेक पर निर्भर करता है। छाया मंत्री की यह जिम्मेदारी होती है कि वह उस मंत्रालय के कामकाज़ में सरकारी गलतियाँ ढूंढे, उसे जनता के समक्ष ले जाए और सरकारी नीतियों का विकल्प बताए।
1953 का ईरानी तख्तापलट
1953 का ईरानी तख्तापलट, जिसे ईरान में 28 मोर्दाद तख्तापलट() के रूप में जाना जाता है, मोहम्मद रजा पहलवी के राजशाही शासन को मजबूत करने के पक्ष में लोकतांत्रिक रूप से चुनी गयी प्रधान मंत्री मोहम्मद मोसादेग सरकार का तख्ता पलट था। यह तख्तापलट 19 अगस्त 1953 को हुआ, जो संयुक्त राज्य अमेरिका (TPAJAX प्रोजेक्ट या ऑपरेशन अजाक्स के नाम से) और यूनाइटेड किंगडम (ऑपरेशन बूट नाम के तहत) द्वारा अंजाम दिया गया था। यह संयुक्त राज्य अमेरिका का पहला गुप्त कार्य था जब उन्होंने शांतिकाल के दौरान एक विदेशी सरकार को उखाड़ फेंका था।